 मती गिनतरी च अलगाववादी नेताएं ते समर्थकें गी पिछले किश म्हीनें इच बंधी बनाया गेआ।  आंदोलन रोकने लेई केइये गी तां घरें इच नजरबंद करी जित्ता गेआ।  सईद अली शाह गिलानी गी फ्ही थमां नजरबंद करी दित्ता गेआ ऐ ते उनेंगी बाह्‌र जाने ते जनसभाएं गी संबोधत करने, अपाने रिश्तेदारें, दोस्तें ते समर्थके तोड़ी कन्नै मलाटी करने दी इजाजत नेईं ऐ।  अलगाववादी ते बाकी राजनीतिक कार्यकर्त्ताएं उप्पर नेही लगाम एह् साबत करदे न जे उमर अब्दुल्ला दी अगुआई आह्‌ली मजूदा गठबंधन सरकाऱ अपने विपक्खियें दे आंदोलन ते राजनीतिक गतिविधियें गी रोकने लेई अधिकारें ते सत्त दा गलत इस्तेमाल करा करदी ऐ।  शासन उप्पर इक सोचे समझे दे एजेंडे गी आह्‌न्ना बाकी ऐ पर एह् समझी इच नेईं आवा करदा जे रिआसत इच मानवाधिकार हनन दी स्थिति इच सधार आह्‌न्ने लेई गठबंधने सरकार केह् चांह्‌दी ऐ।  कांग्रेस ना छड़ा काले कनूनें, सशस्त्रबल बशेश अधिकार अधिनियम ते जनसुरक्षा अधिनियम गी टहाने थमां इंकार करा करदी ऐ बलके सिविल खेतरें थमां सेना गी टहाने थमां इंकार करा करदी ऐ बलके सिविल खेतरें थमां सेना गी टहाने उप्पर उस्सी ऐतराज नेईं।  एह्‌दे शा एह् साफ पता चलदा ऐ जे समाजै दे लोकें गी सुतैंतरता देने ते मानवाधिकारें दी रक्खेआ लेई सरकार दी लोतांत्रिक प्रणाली कनेही ऐ हालांके अस मानवाधिकारें गी लेइयै सहानुभूति प्रगट करदे रौह्‌ने आं ते बार-बार इयै गलांदे रौह्‌ने आं जे प्रधानमंत्री मानवाधिकारें दे हनन गी लेइयै शून्य सहिष्णुता उप्पर जोर दिंदे न पर अंसारी रपोर्ट दे सुझाए गी लाग्गू करने इचे दमें गै दिलबस्पी नेईं लैऽ करदे न।  असारी रिपोर्ट एएफएसपीए गी खत्म करने ते मानवाधिकार गगी मजबूत करने इच जोर दिंदी ऐ तां जे कश्मीर इच मानवाधिकार हनन जनेह् मामलें दी समाप्ति होई सकै।  राज्य सरकार सुरक्षाबलें पास्सेआ कीते गेदे मानवाधिकार हनन दे मामलें उप्पर जांच तोड़ी करोआने इच दिलचस्पी नेईं दस्सा करदी ऐ। 